open-index/open-wikipedia-markdown huggingface dataset:
Anglų ragas

**Anglų ragas** (, ), arba **altinis obojus** – muzikos instrumentas, chromatinis dvigubą liežuvėlį turintis aerofonas. Maždaug pusantro karto ilgesnis už obojų, groja kvinta žemiau nei šis giminingas instrumentas, transponuoja F. Labiausiai paplitęs kaip simfoninio orkestro instrumentas, kur jam dažniausiai priskiriamas solinis vaidmuo. Turi apie 20 skylučių, uždengtų vožtuvėliais. Diapazonas es(e)–b2. Sukonstruotas XVIII a. pirmoje pusėje. Simfoniniame orkestre naudojamas nuo XIX a. pirmos pusės.

Koncertų anglų ragui yra parašę šie kompozitoriai: William Alwyn, Emmanuel Chabrier, Aaron Copland, Miguel del Aguila, Gaetano Donizetti (*Concertino in G major*), Arthur Honegger (*Concerto da camera*), Gordon Jacob, Aaron Jay Kernis, James MacMillan, Walter Piston, Ned Rorem, Peter Seabourne, Jean Sibelius, Jack Stamp, Ermanno Wolf-Ferrari.

Tap pat kamerinės muzikoms anglų ragui yra parašę Igoris Stravinskis (*Pastorale*). Liudvikas van Bethovenas, Josef Triebensee.

Solo partijų anglų ragui yra parašę šie kompozitoriai: Vincenzo Bellini's (*Il Pirata*), Hector Berlioz, Aleksandras Borodinas, Emmanuel Chabrier, Claude Debussy (*Nuages*), Frederick Delius, Antonín Dvořák (*Devintoji simfonija*), César Franck, Aleksandras Glazunovas, Joseph Haydn, Vincent d'Indy, Zoltán Kodály, Gustav Mahler (*Ich bin der Welt abhanden gekommen*), Jules Massenet (*Le Cid Ballet Suite (Madrilène)*), Olivier Messiaen (*L’ascension (1932–33)*), Thea Musgrave, Amilcare Ponchielli (*Voce di donna from La Gioconda*), Gaetano Pugnani, Sergejus Rachmaninovas, Maurice Ravel (*Piano Concerto in G*), Alfred Reed, Ottorino Respighi, Nikolajus Rimskis-Korsakovas, Joaquín Rodrigo, Gioachino Rossini, Howard Shore (*The Lord of the Rings film trilogy*), Dmitrijus Šostakovičius, Jean Sibelius, Robert W. Smith, Richard Strauss (*Ein Heldenleben*), Igoris Stravinskis, Piotras Čaikovskis, Ralph Vaughan Williams, Richard Wagner (*Tristan und Isolde*), Ennio Morricone, John Williams.

Iš Baltijos šalių kompozitorių koncertą anglų ragui su orkestru yra parašęs latvių kompozitorius Peteris Vaskas, estų kompozitoriai Kalevas Kuljusas ir Nilsas Remusaras.

## Šaltiniai
Citra

**Citra** – gnaibomasis styginis muzikos instrumentas. Korpusas medinis, plokščias, trapecijos formos: dvi jo kraštinės jungiasi stačiu kampu, o kitos dvi kraštinės išgaubtos ir banguotos. Korpuso kaklelis su metalinėmis padalomis. Išilgai kaklelio įtempta 5 metalinės melodinės, o išilgai korpuso – iki 40 (dar nurodoma 24–39, 30–40) žarninių arba šilkinių, apvytų metalu, pritarimo stygų (suderintos kvintomis ir kvartomis). Melodinėmis stygomis grojama plektru, pritarimo – dešiniosios rankos pirštais.

Šiuolaikinė citra sukurta XVIII a. pab. Austrijoje ir Vokietijoje. Citra skambinama dainos, šokiai, pasaulietinės ir religinės muzikos kūrinėliai. Lietuvoje citra plito nuo XIX a., tačiau nebuvo labai populiari. Tarpukariu citros (vad. kanklėmis klaviklėmis) gamintos Šiauliuose, svarbiausias gamintojas ir atlikėjas buvo J. Jankauskas.

Citros tipo instrumentai žinomi nuo senovės. Jų esama įvairiausių formų: vamzdžio, muzikinio lanko, korpusinės. Būna tiek vienstygės, tiek daugiastygės. Paprasčiausi citros tipo instrumentai – Afrikoje, Okeanijoje naudojami bambukiniai ar lanko tipo instrumentai (valiha, inanga ir kt.). Šiuolaikinė citra atsiradusi iš korpusinių styginių instrumentų – psalteriumų: prie jų priskiriami Artimųjų Rytų kanūnas, graikų kitara (iš čia ir pavadinimas), japonų koto, kinų jangčinas, germanų šaitholtas. Prie šitokių citrų priskiriamos ir baltų kanklės, finų kantelė, slavų guslės.

## Šaltiniai
Dawn FM

**Dawn FM** – penktasis kanadiečių atlikėjo ir dainų autoriaus The Weeknd studijinis albumas, išleistas 2022 m. sausio 7 d. Albumas palaiko vientisą konceptą – albumas pateiktas taip, jog skamba lyg radijo stotis, grojanti psichodelinę muziką, o dainas pristatinėja aktorius Jim Carrey.

Albumas susilaukė didžiulio kritikų pripažinimo ir buvo komerciškai sėkmingas visame pasaulyje. JAV „Billboard 200“ reitinge pasiekė antrąją vietą, per pirmąją savaitę pardavus 148 tūkstančius kopijų. Jungtinės Karalystės albumų reitinge debiutavo pirmojoje vietoje, tapdamas trečiuoju atlikėjo albumu, pasiekusiu šią viršūnę. Lietuvoje „Dawn FM“ taip pat pasiekė pirmąją reitingo vietą.

## Dainų sąrašas

## Kūrybinė grupė
**Muzikantai**

* The Weeknd – vokalas, klavišiniai, elektronikos programavimas (visos dainos); bosinė gitara, būgnai (4); pritariamasis vokalas (15)
* Oneohtrix Point Never – klavišiniai, elektronikos programavimas (1–3, 7, 10–13, 16)
* Jasper Randall – choro aranžuotė (1, 11, 12)
* Angela Parrish – choras (1, 11, 12)
* Anna Davidson – choras (1, 11, 12)
* Bri Holland – choras (1, 11, 12)
* Jessica Rotter – choras (1, 11, 12)
* Joanna Wallfisch – choras (1, 11, 12)
* Katie Hampton – choras (1, 11, 12)
* Rachel Panchal – choras (1, 11, 12)
* Sara Mann – choras (1, 11, 12)
* Sarah Margaret Huff – choras (1, 11, 12)
* Jim Carrey – balsas (1, 7, 16)
* Max Martin – klavišiniai, elektronikos programavimas (2–7, 10, 11, 13, 15, 16); bosinė gitara (4, 15), būgnai (4); pritariamasis vokalas, gitara (15)
* Oscar Holter – klavišiniai, elektronikos programavimas (2–7, 10, 11, 13, 15, 16); bosinė gitara (4, 15), būgnai (4), gitara (15)
* Elvira Anderfjärd – pritariamasis vokalas (4)
* David Bukovinszky – violončelė (4, 11)
* Shellback – būgnai (4)
* Magnus Sjölander – perkusija (4)
* Mattias Bylund – styginiai instrumentai (4, 11)
* Mattias Johansson – smuikas (4, 11)
* Quincy Jones – balsas (6)
* Christian Love – pritariamasis vokalas (8)
* Benny Bock – klavišiniai, elektronikos programavimas (8)
* Brian Kennedy – klavišiniai, elektronikos programavimas (8)
* Bruce Johnston – klavišiniai, elektronikos programavimas, vokalo aranžuotė, vokalas (8)
* Charlie Coffeen – klavišiniai, elektronikos programavimas (8)
* Rex Kudo – klavišiniai, elektronikos programavimas (8)
* DaHeala – klavišiniai, elektronikos programavimas (9)
* Peter Noos Johansson – trombonas (11)
* Josh Safdie – balsas (12)
* Calvin Harris – klavišiniai, elektronikos programavimas (14)
* Matt Cohn – klavišiniai (16), elektronikos programavimas (2, 3, 9, 12, 13), vokalo aranžuotė (3, 16); būgnai (2, 3, 12, 13)

**Techninis personalas**
* Dave Kutch – garso dizainas
* Şerban Ghenea – garsi suvedimas
* John Hanes – garso suvedimo inžinerija
* Jeremy Lertola – garso inžinerija (1–3, 11, 14, 15)
* Matt Cohn – garso inžinerija (1–3, 6–16)
* Sam Holland – garso inžinerija (1–4, 6, 10, 11, 13–16)
* Shin Kamiyama – garso inžinerija (1–3, 5, 7–15)
* Michael Ilbert – garso inžinerija (8)
* Kevin Peterson – garso dizaino pagalba

## Išnašos
Jangčinas

**Jangčinas** () – mušamasis chordofonas, cimbolų tipo kinų styginis muzikos instrumentas, kurio stygos užgaunamos plaktukėliais. Giminingas persų santūrui ir Vidurio Europos cimbolams. Turi simetrišką trapecijos formos medinį korpusą, išilgai kurio ištempta 7–18 ar daugiau stygų eilių (grupuojamos po 4–5), besiremiančių į 3–5 ramstelius. Šiuolaikinis jangčinis gali turėti net iki 144 stygų, stovelį instrumentui pasidėti ir pedalą su dulsiklio mechnizmu. Tradicinio jangčino stygos bronzinės, šiuolaikinio – iš plieno lydinio; seniau jos buvo šilkinės (todėl pagal kinų tradicija jis priskiriamas „šilko instrumentų“ grupei). galima išgauti chromatinį garsaeilį.

Stygos mušamos dviem lengvais bambukiniais muštukais (plaktukėliais) su guminiais ar odos antgaliais. Vartojamas kinų operoje, skambinama solo, ansambliuose, orkestruose. Atliekama kinų klasikinė, liaudies ir populiarioji muzika.

Šiuolaikinio jangčino diapazonas apima keturias su puse oktavos.

Jangčinas į pietines Kinijos pakrantes pateko Mingų dinastijos pabaigoje, maždaug XV – XVII a. iš Vidurinės Azijos, sukonstruotas pagal persų santūro pavyzdį. Šiuolaikinis jangčinas veikiausiai patyrė Pietryčių Eurpos (rumunų, vengrų) cimbolų įtaką. Jis netrukus tapo svarbiu kinų kamerinių ansamblių ir orkestrų instrumentu.

## Šaltiniai

## Nuorodos
* Grojama jangčinu (Mi Xuanye)
Al-Shamal SC

**„Al-Shamal SC“** () – Kataro futbolo klubas iš Madinat aš Šamalio.

## Istorija
Klubas įkurtas 1980 m. Rungtyniavo aukščiausioje šalies lygoje. 2013–2014 m. sezone tapo Anntrojo diviziono nugalėtojais ir pateko į Q-League. 

2014–2015 m. sezone rungtyniavo Qatar Stars League, tačiau liko keturioliktoje vietoje ir po sezono buvo perkelti į Antrą divizioną. 

2020–2021 m. sezone tapo Antrojo diviziono nugalėtojais ir pateko į stipriausią šalies lygą.

2021–2022 m. sezone Q-lygoje liko dešimtoje vietoje. 2022–2023 m. sezone užėmė vienuoliktą vietą. Dėl išlikimo stipriausioje lygoje kovojo pereinamosiose rungtynėse. Jų varžovais buvo Al-Khor SC. Nugalėję rezultatu 2-1 „al-Šamalio“ futbolininkai išsaugojo vietą Q-lygoje.

## Pasiekimai
;**Antrasis divizionas**
*  **Nugalėtojai (3):** 2002, 2014, 2020-2021 m.

;**Šeicho Jasemo taurė**
*  **Nugalėtojai (1):** 1996 m.

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Emblema

Vaizdas:Al-Shamal SC Ny logotipas.png|Senasis logotipas
Vaizdas:Al-Shamal SC logotipas Ov.png|dabartinis logotipas


## Garsesni žaidėjai
; Žaidėjai, atstovavę Kataro nacionalinei rinktinei
*  Salem Al-Hajri, gynėjas;
*  Mohamed Jeedo, saugas, puolėjas;
; Užsieniečiai
*  Pape Abou Cissé, gynėjas;
*  Ali Iyad Olwan, puolėjas;
*  Jeison Murillo, gynėjas;
*  Younès Belhanda, saugas;
*  Omid Ebrahimi, atraminis saugas;
*  Baghdad Bounedjah, puolėjas;
*  Naïm Sliti, saugas (vingeris);

## Išnašos

## Nuorodos
* Oficiali klubo svetainė  (anglų k.)
* SOCCERWAY 
* Transfermarkt 
* Globalsportsarchive
Tanbūras

**Tanbūras** arba ***tambūras*** (, , ) – Azijos tautų muzikos instrumentas – gnaibomasis chordofonas (liutnia). Tradiciškai paplitęs Viduriniuose Rytuose, Centrinėje Azijoje (groja persai, kurdai, puštūnai, uzbekai, avarai, tadžikai, turkai, uigūrai ir kt.). Instrumentas perpjautos kriaušės formos, ilgu laibu kakleliu (su 10–24 dalmenimis). Bendras instrumento ilgis 110–130 cm. Turi 2–3 sudvejintas arba sutrejintas stygas (derinamos unisonu, kvarta, kvinta, oktava). Skambinama pirštais arba plektru.

Didysis turkų tanbūras turi pusiau apskritą korpusą, labai ilgą kaklelį su daugybe (iki 48) dalmenų, 6–9 stygas. Skambinama vėžlio kiauto plektru. Afganistano tanbūro rezonatorius – vientiso medžio arba moliūgo, dekoruotas, turi 6 plieno stygas.

Tanbūras – senovinis instrumentas. Jo pirmtakais skambinta jau senovės Mesopotamijoje (nuo 3 tūkstm. pr. m. e.), Persijoje žinomas bent nuo Partų ir Sasanidų laikų.

Iš tanbūro išsivystė įvairios regioninės ilgakaklės liutnios: graikų buzukis, turkų sazas, Vidurinės Azijos dutaras, persų setaras, indų tampūra, Balkanų tambūra ir tamburica.

## Šaltiniai
Tambūras

**Tambūras** gali reikšti:
* tambūras – nedidelė patalpa prieš pastato lauko duris, uždara aikštelė geležinkelio vagono gale;
* tambūras – nedidelė patalpa laivo denyje;
* tambūras – iš Azijos kilęs styginis muzikos instrumentas ir jo atmainos (tambūra, tampūra, tamburica ir pan.).
Tampūra

**Tampūra**, kitaip ***tanpūra*** () arba ***tambūra*** () – Pietų Azijos muzikos instrumentas – gnaibomasis chordofonas (liutnia). Tai pusrutulio pavidalo medinis (rečiau moliūgo) rezonatorius su šiek tiek išgaubta (Pietų Indijoje – plokščia) deka ir ilgas sunkus kaklelis be dalmenų. Turi 4–6 plieno ar žalvario stygas, derinamas dažniausiai kvinta.

Tampūra į Indiją patekusi iš Vidurinės Azijos, išsivysčiusi iš tanbūro. Indijos klasikinės muzikos ansambliuose naudojama kaip pritariamasis instrumentas (burdonas). Dabar neretai pakeičiama elektronine tampūra (dar vad. *shruti box*).

## Šaltiniai
Muaither SC

**„Muaither SC“** bei **„Al Mu'aidar SC“** () – Kataro futbolo klubas iš Muaterio. Dar žinomas kaip **Mu'aidher SC**.

## Istorija
Klubas įkurtas 1996 m. kaip **Al-Shabab Sports Club**. 2004 m. įgavo dabartinį pavadinimą **Muaither Sports Club**.

2012–2013 m.  sezone Anrame divizione užėmė antrą vietą, o dėl patekimo į Q-lygą kovojo pereinamosiose rungtynėse. Pasiekė pergalę ir pateko į stipriausią šalies lygą. 
### Žvaigždžių lyga
2013–2014 m. Q lygoje liko dvylikti ir po sezono buvo perkelti į žemesnį divizioną.
### Antrasis divizionas
Nuo 2014–2015 m. rungtyniavo Antrame divizione. 2014–2015 m. užėmė trečią vietą. 2015–2016 m. tapo Antrojo diviziono nugalėtojais ir pateko į stipriausią šalies lygą.

### Žvaigždžių lyga
2016–2017 m. Q lygoje iš keturiolikos dalyvių liko trylikti ir po sezono buvo perkelti į žemesnį divizioną.

### Antrasis divizionas
Nuo 2017–2018 m. rungtyniavo Antrame divizione. 2017–2018 m. užėmė penktą vietą. 2018–2019 m. sezone liko antroje vietoje. Dėl patekimo į stipriausią šalies lygą kovojo pereinamosiose rungtynėse, tačiau pralaimėjo.

2019–2020 m. sezone Antrame divizione buvo penktoje vietoje 2020–2021 m. sezone liko trečioje vietoje. 2021–2022 m. sezone liko septintoje vietoje. 2022–2023 m. sezone tapo Antrojo diviziono nugalėtojais.

### Žvaigždžių lyga
2023–2024 m. sezone rungtyniavo Q-lygoje. Tarp dvylikos dalyvių liko paskutinėje vietoje ir po sezono iškrito į žemesnį divizioną.

### Antrasis divizionas
Nuo 2024–2025 m. sezono žaidė Antrame divizione (II).

## Pasiekimai
;  Antrasis divizionas (II)
* Laimėtojai (2): 2015–2016, 2022–2023 m.

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia purpurine apranga. 

## Garsesni žaidėjai
; Žaidėjai, atstovavę Kataro nacionalinei rinktinei
*  Amine Lecomte, vartininkas;
*  Mesaad Al-Hamad, gynėjas;
*  Selman Mesbeh Al-Meamari, gynėjas;
; Užsieniečiai
*  Guy Mbenza, puolėjas;
*  Yazan Abu Al-Arab, gynėjas;
*  Denis Alibec, puolėjas;

## Išnašos

## Nuorodos
* Oficiali klubo svetainė  *(anglų k.)*
* SOCCERWAY 
* Transfermarkt 
* Globalsportsarchive
Dočiškių apylinkė

**Dočiškių kaimiškoji apylinkė** () – apylinkė Gudijoje, Varanavo rajone, Lietuvos pasienyje. Centras – Dočiškės.

Sudaryta 1940 m. kaip Čižiūnų apylinkė Baranovičių apskrityje, Rodūnios rajone. Nuo 1962 m. – Varanavo rajone. 1972 m. apylinkės centras perkeltas į Dočiškes. 2007 m. prijungta dalis panaikintos Nočios apylinkės kaimų.

2009 m. 87,8 % gyventojų buvo lenkai, 8,0 – % gudai, 1,7 % – rusai, 1,2 % – lietuviai.

## Gyvenvietės
;Kaimai:
* Adverninkai (*Адвернікі*) · Aleksiškės (*Алякшышкі*) · Bieliūnai (*Бялюнцы*) · Biarozauka (*Бярозаўка*) · Hatuka (*Гатуўка*) · Gineliai (*Гінэлі*) · Dočiškės (*Доцішкі*) · Jančiai (*Енчы*) · Kivonys (*Ківанцы*) · Lebedninkai (*Лебеднікі*) · Liubiancai (*Любянцы*) · Maciūnai (*Мацюнцы*) · Mickonys (*Міцканцы*) · Miežionys (*Мяжанцы*) · Navasėdai (*Навасады*) · Nočia (*Нача*) · Nekrašiūnai (*Некрашунцы*) · Pavilionys (*Павіланцы*) · Parodūnis (*Парадунь*) · Postaukai (*Постаўкі*) · Puzeliai (*Пузелі*) · Radžiūnai (*Радзюнцы*) · Raubiškės (*Роўбішкі*) · Sabaliūnai (*Сабалюнцы*) · Salapetiškės (*Салапяцішкі*) · Smilginiai (*Смільгіні*) · Susiškės (*Сушышкі*) · Čižiūnai (*Чыжуны*) · Šauriai (*Шаўры*) · Jūreliai (*Юрэлі*)

;Viensėdžiai:
* Karkutėnai (*Каркуцяны*) · Kudajūnai (*Кудаюнцы*) · Serbiniškės (*Сербінішкі*) · Stamiarouščyna (*Стамяроўшчына*) · Talmantai (*Тальманты*).

## Šaltiniai
Raubiškės

**Raubiškės** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 5,5 km į šiaurės vakarus nuo Dočiškių, 2 km į pietvakarius nuo Eišiškių, prie pat sienos su Lietuva ir Dumblės upelio. Ateina vieškelis iš Dočiškių.

## Istorija
XIX a. pab. kaimas ir palivarkas pateko į Lydos apskrities Eišiškių valsčių, Parodūnio apylinkę. Buvo Turskių iš Haubiškių dvaro valda.

## Gyventojai

## Šaltiniai
Adverninkai

**Adverninkai** arba ***Advernykai*** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 2 km į pietus nuo Dočiškių, šalia Vilniaus–Rodūnios plento. Gatvinis.

## Istorija
XIX a. pab. pateko į Lydos apskrities Rodūnios valsčių, Kivonių apylinkę ir dvaro valdą.

## Gyventojai

## Šaltiniai
Gineliai

**Gineliai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 2 km nuo Nočios, 0,8 km nuo sienos su Lietuva (2 km nuo Kalvių), netoli Nočios ir Raudonės (Raudankos) santakos. Ateina vieškelis iš Nočios.

## Istorija
XIX a. pab. užusienis ir palivarkas pateko į Lydos apskrities Kaniavos valsčių. Būta vandens malūno. XX a. pr. Kuncevičių valda.

## Gyventojai

## Šaltiniai
Aleksiškės

**Aleksiškės** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 3,5 km į rytus nuo Nočios, 3,5 km nuo sienos su Lietuva. Praeina vieškelis Rodūnia–Nočia, atšaka į Parodūnį. Yra fermų kompleksas.

## Istorija
XIX a. pab. Aleksiškių dvaras ir palivarkas pateko į Lydos apskrities Rodūnios valsčių. Buvo totorių kilmės dvarininkų Romanovičių valda. 1871 m. čia gimė Rusijos armijos karininkas Aleksandras Romanovičius.

## Gyventojai

## Šaltiniai
Bieliūnai (Dočiškės)

**Bieliūnai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 4,5 km į šiaurės vakarus nuo Nočios, prie pat sienos su Lietuva (tuoj į pietus nuo Strėžiūnų). Ateina vieškelis iš Nočios.

## Istorija
1865 m. buvo dvarininkų Jundzilų valda. XIX a. pab. kaimas pateko į Lydos apskrities Kaniavos valsčių.

## Gyventojai

## Šaltiniai
Jančiai (reikšmės)

**Jančiai** gali reikšti šias gyvenvietes:

* Lietuvoje:
** Jančiai – Šakių rajone;
** Jančiai – Vilkaviškio rajone;
* Baltarusijoje:
** Jančiai – Varanavo rajone.
Kivonys

**Kivonys** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 4 km į šiaurę nuo Rodūnios, netoli Rodūnios upės. Kelias iš Dočiškių.

## Istorija
XIX a. pab. kaimas pateko į Lydos apskrities Rodūnios valsčių.

## Gyventojai

## Šaltiniai
Still Over It

**Still Over It** – antrasis amerikiečių R&B atlikėjos Summer Walker studijinis albumas, išleistas 2021 m. lapkričio 5 d. Albumas yra ankstesniojo atlikėjos įrašo „Over It“ tęsinys, pasakojantis apie Walker santykius su įrašų prodiuseriu London on da Track prieš, per ir po jos nėštumo.

Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją pardavimų savaitę JAV parduota virš 166 tūkstančių kopijų ir albumas debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu šią viršūnę. 2023 m. gegužės mėnesio duomenimis, JAV parduota per pusę milijono kopijų ir albumas tapęs auksiniu.

## Dainų sąrašas

## Kūrybinė grupė
**Muzikantai**
* Summer Walker – vokalas (visos dainos), gitara (6, 17)
* Cardi B – įgarsinimas (1)
* JT – repavimas (2)
* SZA – vokalas (3)
* Ari Lennox – vokalas (11)
* Lil Durk – vokalas (13)
* Pharrell Williams – vokalas (14)
* Omarion – vokalas (15)
* Ciara – įgarsinimas (20)
* Sean Garrett – pritariamasis vokalas (1–5, 7, 9–10, 12–16), vokalas (18)
* Nija Charles – pritariamasis vokalas (2)
* The Neptunes – instrumentinis ansamblis (14)

**Techninis personalas**
* Sean Garrett – vokalo prodiusavimas (3–5, 10, 12, 14, 16, 18)
* Colin Leonard – garso dizainas (all tracks)
* David „Dos Dias“ Bishop – garso inžinerija (1–18)
* Rob Bisel – garso inžinerija (3)
* Mike Larson – garso inžinerija (14)
* Morgan David – garso inžinerija (14)
* MixedbyAli – garso suvedimas
* Cyrus „NOIS“ Taghipour – garso suvedimas (2)
* Curtis „Sircut“ Bye – garso suvedimo pagalba

## Išnašos
Lebedninkai

**Lebedninkai** arba ***Lebednykai*** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 3,5 km į šiaurės vakarus nuo Dočiškių, 5 km į pietvakarius nuo Eišiškių. Netoliese teka Rodūnios upė, eina kelias Dočiškės–Raubiškės.

## Istorija
XIX a. pab. kaimas pateko į Lydos apskrities Eišiškių valsčių.

## Gyventojai

## Šaltiniai
2021–2022 m. Qatar Stars League

**2021–2022 m. Qatar Stars League** – Kataro aukščiausiosios futbolo lygos 2021–2022 m. sezonas, prasidėjęs 2021 m. rugsėjo 11 d., baigęsis 2022 m. kovo 11 d.

## 2021–2022 m. [[Kataro futbolo čempionatas|Žvaigždžių lyga]]
* **Žvaigždžių lyga** arba **Q lyga**– aukščiausioji futbolo lyga.
* 2021–2022 m. **Qatar Stars League** dalyvavo 12 ekipų. 
### Galutinė komandų rikiuotė

## Pereinamosios rungtynės
----

* **[[Al-Sailiya SC|Al-Sailiya]] rezultatu 3:2 nugalėjo varžovus kovoje dėl išlikimo Q-lygoje.**
----

## Šaltiniai

## Nuorodos
* Soccerway 2021–2022 m. Qatar Stars League
* Transfermarkt *(Naujausi sezonai)*
Summer Walker

**Samer Maržani Volker** (*Summer Marjani Walker*, g. 1996 m. balandžio 11 d.) – amerikiečių R&B atlikėja. Savo karjerą pradėjo 2017 m., pasirašius kontraktą su „Love Renaissance“ ir „Interscope Records“ įrašų kompanijomis, o sekančiais metais išleido savo debiutinį dainų rinkinį „Last Day of Summer“, kurio daina „Girls Need Love“ buvo pirmasis atlikėjos įrašas, pasiekęs „Billboard Hot 100“ keturiasdešimtuką. 2019 m. spalį išleido debiutinį albumą „Over It“. 2025 m. duomenimis, atlikėja yra išleidusi tris studijinius albumus, iš kurių naujausiasis, „Finally Over It “, išleistas 2025 m. lapkritį.

## Diskografija
;Studijiniai albumai
* *Over I* (2019)
* *[[Still Over It]]* (2021)
* *Finally Over It* (2025)

;Dainų rinkiniai ir EP
* *Last Day of Summer* (2018)
* *Clear* (2019)
* *Life on Earth* (2020)
* *Clear 2: Soft Life* (2023)

## Išnašos

## Nuorodos
* 
*
Mickonys (Baltarusija)

**Mickonys** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 3,5 km į šiaurės vakarus nuo Nočios, 1 km nuo sienos su Lietuva (3 km į pietryčius nuo Panočių), netoli Nočios upės. Praeina kelias Nočia–Bieliūnai. Yra fermų kompleksas.

## Istorija
XIX a. pab. Mickonių šlėktų *[[okolica]]* pateko į Lydos apskrities Kaniavos valsčių. Būta vandens malūno.

## Gyventojai

## Šaltiniai
Kingo apygarda (Vašingtonas)

**Kingo apygarda** (angl. *King County*) – Jungtinių Amerikos Valstijų apygarda, esanti Vašingtono valstijos vakarinėje dalyje. Pagal 2021 m. duomenis, Kingo apygardoje gyveno 2 252 305 žmonės. Tai labiausiai apgyvendinta apygarda Vašingtone. Kingo apygardos būstinė įsikūrusi didžiausiame apygardos ir valstijos mieste – Sietle. 

## Istorija
Kingo apygarda įkurta 1852 m. iš Tarstono apygardos dalies. Nuo įkūrimo iki 2005 m. apyarda pavadinta tryliktojo JAV viceprezidento Viljamo Kingo (1786–1853) garbei, tačiau 2005 m. apygardos pavadinimo kilmė pakeista ir nuo tada pavadinta pagal Martiną Liuterį Kingą Jaunesnįjį (1929–1968). Kingo jaunesniojo atvaizdas matomas apygardos logotipe ir vėliavoje.

## Geografija

Apygarda įsikūrusi į šiaurę nuo Pirso apygardos, į vakarus nuo Kititaso ir Šelano apygardų, į pietus nuo Snohomišo apygardos ir į rytus nuo Kitsapo apygardos. Apygardos vakarinius krantus skalauja Pjudžet Saundo įlanka. Aukščiausias taškas – Danielio kalnas (2426 m virš jūros lygio).

Remiantis Jungtinių Valstijų gyventojų surašymo biuro duomenimis, apygardos plotas 5980 km2, iš kurių 5480 km2 sudaro žemė ir 490 km2 vanduo. Kingo apygarda beveik du kartus didesnė už Rod Ailandą.

Apygarda turi 760 ežerų ir 4800 km upių ir upelių. Priklauso 2 indėnų rezervatai.

## Gyventojai
2020 m. duomenimis Kingo apygardoje gyveno 58,2 % baltųjų, 6,36 % afroamerikiečių, 18,2 % azijiečių, 5,71 % mišrios rasės, 0,46 % indėnų, 1,17 % kitų rasių ir 9.83 % lotynoamerikiečių kilmės gyventojų.

Maždaug du trečdaliai apygardos gyventojų gyvena Sietle ir jo priemiesčiuose.

## Transportas

### Pagrindiniai greitkeliai

*  Interstate 5
*  Interstate 90
*  Interstate 405
*  U.S. Route 2
*  State Route 18
*  State Route 99
*  State Route 167
*  State Route 520
*  State Route 522

## Didžiausi miestai
* Sietlas (737 tūkst. gyventojų, 2020 m.)
* Belvju (151)
* Kentas (136)
* Rentonas (106)
* Federal Vėjus (101)
* Kerklandas (92)
* Obernas (87)
* Redmondas (73)
* Samamišas (67)
* Šorlainas (58)
* Bjuerenas (52)

## Šaltiniai

## Nuorodos
*
Bialyničų valsčius

**Bialyničų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Bialyničai.

## Istorija

Valsčius įkurtas XIX a. Mogiliavo gubernijoje.

|-
| 1877 m. || || 5358 || 877 kiemai  || 18 seniūnijų || 23
|}

## Šaltiniai
Ciaceryno valsčius

**Ciaceryno valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Ciacerynas.

## Istorija

Valsčius įkurtas XIX a. Mogiliavo gubernijoje. Apie 1870 m. prijungtas Šapialevičų valsčius.

|-
| 1877 m. || || 6488 || 1084 kiemai  || 27 seniūnijos || 31
|}

## Šaltiniai
This Year's Model

**This Year's Model** – antrasis studijinis britų atlikėjo Elvis Costello albumas, išleistas 1978 m. kovo 17 d. kompanijos „Radar Records“. Įrašų sesijos pradėtos po to, kai Costello suformavo naują pritariančiąją grupę „The Attractions“. Visgi, kai kurios dainos buvo parašytos dar iki sesijų, o taip pat ir 1977 m. atliekamos gyvai.

New wave ir poproko vyraujančių stilių visumoje pastebima tokių garsių grupių, kaip „The Rolling Stones“ ar „The Beatles“, įtaka. Atlikėjas plačiai tęsia ankstesniame albume užčiuoptą meilės santykių temą, kai kurių kritikų vertinimu, nevengia mizoginistinių išsireiškimų. Tačiau Costello teigė norėjęs išreikšti ne pasišlykštėjimą, o paprasčiausią nusivylimą moterų atžvilgiu, dėl nesusiklosčiusių santykių. Dainų tekstuose taipogi pabrėžiamas technologijų dalyvavimas žmonių gyvenimuose.

Nuo pat išleidimo albumas sulaukė teigimų įvertinimų, Costello buvo minimas, kaip vienas iškiliausių *new wave* muzikos atlikėjų. Jungtinėje Karalystėje pateko tarp keturių perkamiausių albumų. 1991 m. JAV pripažintas auksiniu.

## Dainų sąrašas
Visos dainos parašytos Elvio Costello.

### Pirmoji pusė

### Antroji pusė

## Kūrėjų sąrašas
2002 m. leidime paminėti albumo kūrėjai:

#### Atlikėjai

* Elvis Costello – gitara, vokalas
* Steve Nieve – klavišiniai
* Bruce Thomas – bosinė gitara
* Pete Thomas – būgnai

* Mick Jones – pagrindinė gitara kūrinyje „Big Tears“.

**Techninė dalis**

* Nick Lowe – prodiuseris, derintojas
* Roger Béchirian – garso inžinierius.

## Šaltiniai
Bochotas

**Bochotas** () – kaimas Rusijos vakaruose, 23 km į pietvakarius nuo Monastyrščinos.

## Istorija

XIX a. buvo kaimas, Mstislavlio apskrities Bochoto valsčiaus centras.

## Šaltiniai
Monastyrščina

**Monastyrščina** () – gyvenvietė Rusijos vakaruose, 50 km į pietvakarius nuo Smolensko. Rajono centras.

## Istorija

XIX a. buvo miestelis, Mstislavlio apskrities Monastyrščinos valsčiaus centras.

## Šaltiniai
Liubavičiai (Monastyrščina)

**Liubavičiai** () – kaimas Rusijos vakaruose, 20 km į pietus nuo Monastyrščinos.

## Istorija

XIX a. buvo kaimas ir palivarkas, Mstislavlio apskrities Liubavičių valsčiaus centras.

## Šaltiniai
Aslianka

**Aslianka** (, ) – kaimas rytų Baltarusijoje, 10 km į šiaurės rytus nuo Mstislavlio, prie pat sienos su Rusija.

## Istorija

XIX a. buvo bažnytkaimis, Mstislavlio apskrities Asliankos valsčiaus centras.

## Šaltiniai
Kazimiravas

**Kazimiravas** (; arba ***Kazimiravo Slabada***, ) – buvęs kaimas rytų Baltarusijoje, dabar pietinė Mstislavlio miesto dalis.

## Istorija

XIX a. buvo miestelis, Mstislavlio apskrities Kazimiravo valsčiaus centras.

## Šaltiniai
Pirianai

**Pirianai** () – kaimas Rusijos vakaruose, 10 km į pietvakarius nuo Chislavičių.

## Istorija

XIX a. buvo bažnytkaimis, Mstislavlio apskrities Pirianų valsčiaus centras.

## Šaltiniai
Chislavičiai

**Chislavičiai** () – miesto tipo gyvenvietė Rusijos vakaruose, 80 km į pietus nuo Smolensko. Rajono centras.

## Istorija

XIX a. buvo miestelis, Mstislavlio apskrities Chislavičių valsčiaus centras.

## Šaltiniai
Lūpinė armonikėlė

**Lūpinė armonikėlė** – armonikų šeimai priklausantis muzikos instrumentas, liežuvėlinis pneumatinis idiofonas su laisvaisiais liežuvėliais be specialių rezonatorių. Šio instrumento garsas sukuriamas svyruojant skirtingo ilgio metalinėms plokštelėms. Paprastai jos instrumento korpuse išdėstytos dviem eilėmis, kad viena eilė skambėtų pučiant orą, kita – siurbiant orą. Lūpinės armonikėlės – vienas iš labiausiai prieinamų muzikos instrumentų, jų kaina prasideda nuo kelių eurų. Turint bazines muzikines žinias grojimo lūpine armonikėle pagrindų galima išmokti per kelias dienas, tačiau profesionaliam atlikimui reikia daug įgūdžių.

Pagal savo sandarą skiriamos oktavos, tremolo, chromatinės ir bliuzo lūpinės armonikėlės. Kiekvienos jų turi savo specifinį panaudojimą. Griežiama solo, kaimo kapelose, ansambliuose.

Lūpinės armonikėlės būna diatoninės (Richterio, Knitlingeno, Vienos sistemų) ir chromatinės (pastovioji, arba fortepijoninė, chromonika, arba diatoninė chromatinė su perjungikliu). Norint groti diatoninėmis lūpinėmis armonikėlėmis skirtingomis tonacijomis, paprastai reikia kelių instrumentų – kiekvienos su skirtingu toniniu centru. Dėl šios priežasties kokybiškos diatoninės lūpinės armonikėlės gaminamos visomis tonacijomis, kad nebūtų apribotos atlikėjų galimybės. Su chromatinėmis lūpinėmis armonikėlėmis galima groti įvairesnėmis tonacijomis, nes jų derinimas yra chromatinis. Diatoninės lūpinės armonikėlės būna vienpusės, dvipusės, šešiapusės; kiekviena lūpinės armonikėlės pusė suderinta kitokia tonacija. Tačiau tarp populiariosios muzikos ir ypač bliuzo atlikėjų populiariausios yra mažoro diatoninės lūpinės armonikėlės.

Paprastai lūpinių armonikėlių grojimo diapazonas yra 3 oktavos. Richterio sistemos lūpinė armonikėlė dažniausiai suderinta C‑dur, G‑dur, F‑dur arba a‑moll tonacija. Pučiant orą skamba pastovieji laipsniai, siurbiant – nepastovieji. Šios sistemos lūpinės armonikėlės turi 20–22 balsus. Knitlingeno sistemos lūpinės armonikėlės būna įvairaus diapazono (turi 40, 48, 56 balsus). Chromatinių lūpinių armonikėlių grojimo diapazonas gali šiek tiek viršyti 4 oktavas.

Tarp žinomiausių lūpinių armonikėlių atlikėjų yra Sonny Boy Williamson II, Little Walter, Sonny Terry, Big Walter Horton, Bob Dylan ir kt. Vienas didžiausių visų laikų chromatinės lūpinės armonikėlės virtuozu laikomas Laris Adleris. Tar žymių moderniųjų lūpinių armonikėlių atlikėjų – Philip Achilles, taip pat Toots Thielemans ir Stevie Wonder. Žymesni lietuvių muzikantai: Audronė Žemaitienė, P. Petrauskas, P. Janušaitis, J. Paleckas, Irena Cimnalomskienė, A. Barkauskas.

## Istorija
Lūpinę armonikėlę sukonstravo Chr. F. Bušmanas 1821 m. Berlyne ir pavadino ją lūpine eolina (). Lūpinės armonikėlės (anksčiau vadintos vargonėliais) pradėjo plisti nuo XIX a. vidurio.

## Šaltiniai
Aitvaras (sklandytuvas)

**„Aitvaras"** – Ukmergės sklandymo būrelio įkūrėjo Vinco Šalaviejaus konstrukcijos sklandytuvas, pastatytas 1939 m.

„Aitvaras" – medinės konstrukcijos, drobe dengtas aukštasparnis sklandytuvas. Neturėdamas paprastesnio sklandytuvo, šį orlaivį V. Šalaviejus pagamino Ukmergės sklandymo būrelio narių mokymui.

Sklandytuvas buvo skirtas pradiniam mokymui amortizatoriniu startu.

Sklandytuvas pasižymėjo neblogu pastovumu ir pavaldumu. Liudininkai teigia, kad mokiniai juo skrido apie 70 kartų kol avarijos metu jis buvo smarkiai apgadintas.

Dėl konstruktoriaus ir būrelio įkūrėjos ligos (sirgo džiova) komplikacijų 1939 m. pabaigoje, sąlygojusių jo mirtį, sklandytuvas nebuvo suremontuotas.

Apie sklandytuvo konstrukciją ir duomenis trūksta patikimų žinių. Iš vienintelės išlikusios mėgėjiškos nuotraukos aišku, kad tai buvo dviejų lonžeronų, dviem porom spyrių paremtais sparnais, iš šešiakampių rėmų sudaryto liemens sklandytuvas, visas dengtas audiniu.

## Techniniai duomenys

## Šaltiniai

* (LT) Ramoška, Gytis, V. Šalaviejus „Aitvaras“, Plieno sparnai, 2008

## Išnašos
Proilgis

**Proilgis** – aerodinamikos terminas, apibūdinantis lėktuvo sparno ilgio ir ploto santykį. Sparno proilgis yra lygus sparno mojo kvadrato ir sparno ploto santykiui arba sparno mojo ir vidutinės geometrinės stygos santykiui.

Proilgis žymimas raide A ir apskaičiuojamas pagal formulę:

A=\tfrac{b^2}{S}=\tfrac{b}{{c}_g},

kur A – sparno proilgis, b – sparno mojis, S – sparno plotas, {c}_g – sparno vidutinė geometrinė styga.

Didėjant sparno proilgiui, indukcinio pasipriešinimo koeficientas mažėja. Sklandytuvai konstruojami didelio proilgio sparnais, taip siekiant sumažinti šį pasipriešinimą.

## Šaltiniai

* (LT) T-1. Aerodinamika ir skrydžio dinamika, Aviacija pradedantiesiems
* (LT) Lasauskas, E., Aerodinamika Skrydžio dinamika
Sangamono apygarda

**Sangamono apygarda** (angl. *Sangamon County*) – Jungtinių Amerikos Valstijų apygarda, esanti Ilinojaus centrinėje dalyje. Pagal 2021 m. duomenis, Sangamono apygardoje gyveno 194 734 žmonės. Apygardos būstinė įsikūrusi didžiausiame apygardos mieste ir Ilinojaus sostinėje – Springfilde. Apygarda įsikūrusi į šiaurę nuo Makupino ir Montgomerio, į vakarus nuo Kristiano ir Makono, į pietus nuo Menardo ir Logano ir į rytus nuo Kaso ir ir Morgano apygardų.

## Istorija
Sangamono apygarda įkurta 1821 m. iš Madisono ir Bondo apygardų. Apygardos pavadinimas kilęs nuo Sangamono upės, tekančios pro apygardą.

## Didžiausi miestai

* Springfildas (114 414 gyv. 2020 m.)
* Oburnas (4548 gyv.)
* Virdenas (3232 gyv.)
* Lyland Grovas (1452 gyv.)

## Gyventojai
2020 m. duomenimis Sangamono apygardoje gyveno 79,9 % baltųjų, 12,6 % afroamerikiečių, 2 % azijiečių, 2,81 % mišrios rasės, 0,1 % indėnų, 0,24 % kitų rasių ir 2.36 % lotynoamerikiečių kilmės gyventojų.

## Šaltiniai
Miežionys (Varanavas)

**Miežionys** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 3 km į pietryčius nuo Nočios, 1 km nuo sienos su Lietuva (3 km į šiaurės rytus nuo Kalvių), prie Raudonės upės. Praeina kelias Aleksiškės–Saltoniškės.

## Istorija
XIX a. pab. kaimas pateko į Lydos apskrities Kaniavos valsčių, Nočios apylinkę.

## Gyventojai

## Šaltiniai
Nekrašiūnai

**Nekrašiūnai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 5,5 km į vakarus nuo Rodūnios, 4,5 km į pietryčius nuo Nočios. Netoliese praeina Rodūnios–Nočios kelias.

## Istorija
XIX a. pab. kaimas pateko į Lydos apskrities Rodūnios valsčių, gyveno 42 katalikai, 25 musulmonai. Nekrašiūnai – senas totorių kaimas, stovėjo mečetė (past. 1832 m.). TSRS laikais dauguma totorių represuoti, o mečetė sugriauta.

## Gyventojai

## Šaltiniai
Navasėdai (Varanavas)

**Navasėdai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 6 km į šiaurės vakarus nuo Rodūnios, 5 km į pietvakarius nuo Dočiškių, netoli Rodūnios upelio. Praeina plentas Aleksiškės–Parodūnis.

## Istorija
XIX a. pab. kaimas pateko į Lydos apskrities Rodūnios valsčių, Kivonių apylinkę. Buvo Narbutų valda.

## Gyventojai

## Šaltiniai
Pavilionys (Baltarusija)

**Pavilionys** arba ***Pavilonys*** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 6,5 km į vakarus nuo Dočiškių, netoli Rodūnios upelio. Vieškeliai į Parodūnį, Jūrelius.

## Istorija
XIX a. pab. kaimas pateko į Lydos apskrities Rodūnios valsčių, Kivonių apylinkę ir dvaro valdą.

## Gyventojai

## Šaltiniai
Puzeliai

**Puzeliai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 2 km į šiaurę nuo Nočios, 1,5 km nuo sienos su Lietuva, išsibarstęs tarp miškų. Praeina kelias Nočia–Bieliūnai.

Apylinkėse rastas XIII–XIV a. Puzelių pilkapynas.

## Istorija
XIX a. pab. kaimas pateko į Lydos apskrities Kaniavos valsčių ir dvaro valdą, Nočios apylinkę.

## Gyventojai

## Šaltiniai
Sabaliūnai (reikšmės)

**Sabaliūnai** gali reikšti:
* Sabaliūnai – kaimas Šalčininkų rajone;
* Sabaliūnai – kaimas Anykščių rajone;
* Sabaliūnai – kaimas Baltarusijoje, Varanavo rajone.
Salapetiškės

**Salapetiškės** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 2,5 km į šiaurės rytus nuo Nočios, 4 km nuo sienos su Lietuva.

## Istorija
XIX a. pab. kaimas ir privatus dvaras pateko į Lydos apskrities Kaniavos valsčių. XX a. pr. dvaras priklausė Žilinskams (1934–1940 m. jame gyveno lenkų rašytoja Jadvyga Žilinska).

## Gyventojai

## Šaltiniai
Smilginiai (Dočiškės)

**Smilginiai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 7,5 km į šiaurę nuo Nočios, prie pat sienos su Lietuva (2,5 km į pietryčius nuo Krivilių, 1 km į pietus nuo Aladiškių), tarp miškų.

## Istorija
XIX a. pab. Smilginių *[[okolica]]* pateko į Lydos apskrities Kaniavos valsčių ir dvaro valdą, Krivilių apylinkę.

## Gyventojai

## Šaltiniai
Susiškės

**Susiškės** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 4 km į vakarus nuo Dočiškių, 4,5 km nuo sienos su Lietuva, prie Rodūnės upelio. Praeina kelias Dočiškės–Raubiškės, atšaka į Jūrelius.

## Istorija
XIX a. pab. kaimas pateko į Lydos apskrities Eišiškių valsčių, Parodūnio apylinkę ir dvaro valdą (Turskių).

## Gyventojai

## Šaltiniai
Čižiūnai (Baltarusija)

**Čižiūnai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 2 km į vakarus nuo Dočiškių, 3,5 km nuo sienos su Lietuva, netoli Rodūnės upelio. Ateina vieškelis iš Dočiškių.

## Istorija
1940–1972 m. – apylinkės centras.

## Gyventojai

## Šaltiniai
Rudy Gay

**Rudis Karltonas Gėjus** (, g. 1986 m. rugpjūčio 17 d.) – buvęs JAV krepšininkas, rungtyniavęs NBA nuo 2006 iki 2023 m.

## Karjera

### Memfio „Grizzlies“ (2006–2013 m.)
2006 m. NBA naujokų biržoje Hiustono „Rockets“ pasirinko jį 8-uoju šaukimu, tačiau tą pačią naktį išmainė į Memfio „Grizzlies“. Debiutiniame sezone jis vidutiniškai pelnė po 10,8 taško ir atkovojo po 4,5 kamuolio per rungtynes, buvo išrinktas lapkričio mėnesio naujoku bei į pirmąją NBA simbolinę naujokų komandą.

Sekančiame sezone Gėjus pagerino klubo vieno sezono rezultatyvumo rekordą, iš viso pelnydamas 1632 taškus. Jis taip pat dalyvavo 2008 m. NBA dėjimų konkurse.

### Toronto „Raptors“ (2013 m.)
2013 m. sausio 30 d. jis buvo išmainytas į Toronto „Raptors“ ekipą. Per pirmąsias tris rungtynes komandoje R. Gėjus sudėjus pelnė 74 taškus – daugiausiai klubo istorijoje. 2012–2013 m. NBA sezone jis buvo pelningiausias komandos žaidėjas, vidutiniškai pelnydamas po 19,5 taško per rungtynes.

### Sakramento „Kings“ (2013–2017 m.)
Gruodžio 9 d. jis buvo iškeistas į Sakramento „Kings“ komandą.

### San Antonijo „Spurs“ (2017–2021 m.)
2017 m. liepos 6 d. jis prisijungė prie San Antonijo „Spurs“ komandos. Gruodžio 28 d. jis patyrė dešiniojo kulno traumą, dėl kurios nerungtyniavo dvi savaites.

### Jutos „Jazz“ (2021–2023 m.)
2021 m. rugpjūčio 6 d. prisijungė prie Jutos „Jazz“ komandos.

2023 m. liepos 7 d. jis buvo išmainytas į Atlantos „Hawks“ komandą, o vėliau, liepos 12 d., į Oklahomos Sičio „Thunder“. Po aštuonių dienų „Thunder“ nutraukė jo sutartį.

Rugsėjo 28 d. jis pasirašė vienerių metų sutartį su „Golden State Warriors“ komanda, tačiau jo sutartis buvo nutraukta iki sezono pradžios.

2024 m. spalio 29 d. jis oficialiai atsistatydino.

## Nacionalinė rinktinė
R. Gėjus atstovavo JAV vyrų krepšinio rinktinei 2010 ir 2014 m. pasaulio krepšinio čempionatuose, kuriuose iškovojo auksą.

## Pasiekimai
* 2010, 2014 m. pasaulio krepšinio čempionatai – 

* 2007 m. Visų NBA naujokų pirmoji komanda

## Išnašos
Pečiorskaja Buda

**Pečiorskaja Buda** () – kaimas Rusijos vakaruose, 12 km į pietryčius nuo Chislavičių.

## Istorija

XIX a. buvo kaimas ir dvaras, Mstislavlio apskrities Pečiorskaja Budos valsčiaus centras, vėliau priklausė Pirianų valsčiui.

## Šaltiniai
Kožuchovičiai

**Kožuchovičiai** () – kaimas Rusijos vakaruose, 10 km į pietvakarius nuo Chislavičių. Apylinkės centras.

## Istorija

XIX a. buvo kaimas, Mstislavlio apskrities Kožuchovičių valsčiaus centras, vėliau priklausė Chislavičių valsčiui.

## Šaltiniai
Asinauka (Mstislavlis)

**Asinauka** (, ) – kaimas rytų Baltarusijoje, 7 km į pietus nuo Šamavos.

## Istorija

XIX a. buvo kaimas, Mstislavlio apskrities Asinaukos valsčiaus centras, vėliau priklausė Šamavos valsčiui.

## Šaltiniai
Osinovka

**Osinovka** (arba ***Asinauka***) vadinamos gyvenvietės:

## Baltarusija
* Mogiliavo srityje:
** Asinauka, agromiestelis Čavusų rajone,
** Asinauka, kaimas Mstislavlio rajone.

## Rusija
* Irkutsko srityje:
** Osinovka, buvusi miesto tipo gyvenvietė, dabar Bratsko miesto dalis.
Šiškovas (Monastyrščina)

**Šiškovas** () – kaimas Rusijos vakaruose, 25 km į pietvakarius nuo Monastyrščinos, pasienyje su Baltarusija.

## Istorija

XIX a. minimas Mstislavlio apskrities Šiškovo valsčius.

## Šaltiniai
Gytis Chasažyrovas

**Gytis Chasažyrovas** (g. 2003 m. gruodžio 30 d. Vilniuje) – Lietuvos gimnastas, nacionalinės rinktinės narys.

Treneris – T. Butautas, atstovauja „Sporto startas“ klubui.

## Biografija
2021 m. Gytis Chasažyrovas tapo Europos jaunimo čempionu laisvųjų pratimų programoje, bei pelnė sidabrą pratimuose ant arklio.

2021 m. pasaulio sportinės gimnastikos čempionate Chasažyrovas užėmė 39-ą vietą daugiakovės rungtyje, bei 27-ą vietą pratimuose ant arklio. 2022 m. Europos vyrų sportinės gimnastikos čempionate dalyvavo Lietuvos nacionalinės komandos sudėtyje. Kartu su nacionaline rinktine užėmė 22-ą vietą komandų varžybose, o individualioje daugiakovės rungtyje liko 46-oje vietoje bei iškovojo asmeninį pakvietimą į pasaulio čempionatą. 2022 m. pasaulio sportinės gimnastikos čempionate lietuvis liko 79-as.

2023 m. Lietuvos atskirų prietaisų nacionaliniame čempionate iškovojo keturis sidabro medalius ir pakviestas į nacionalinę rinktinę. 2023 m. Europos sportinės gimnastikos čempionate kartu su Lietuvos nacionaline rinktine užėmė 17-a vietą, o individualioje daugiakovės rungtyje liko 35-oje vietoje.


Vaizdas:2019-06-27 1st FIG Artistic Gymnastics JWCH Men's All-around competition Subdivision 1 Still rings (Martin Rulsch) 018.jpg|Chasažyrovas pratimuose ant žiedų 2019 m. pasaulio jaunimo čempionate
Vaizdas:European Championships 2022-08-18 Senior Men All-around competition Subdivision 2 (Norman Seibert) - DSC 5708.jpg|Chasažyrovas su Lietuvos nacionaline rinktine 2022 m. Europos čempionate.
Vaizdas:2023-02-18 Apparatus finals seniors victory ceremony at Luxembourg Open 2023 (Martin Rulsch) 062.jpg|Chasažyrovas ant apdovanojimų pakylos 2023 m. Liuksemburgo atvirajame čempionate


## Šaltiniai
Naškavičai

**Naškavičai** (, ) – buvęs kaimas rytų Baltarusijoje, 9 km į vakarus nuo Mstislavlio.

## Istorija

XIX a. buvo Mstislavlio apskrities Naškavičų valsčius. XX a. kaimas sunyko.

## Šaltiniai
Kurmanava

**Kurmanava** (, ) – agromiestelis rytų Baltarusijoje, 30 km į šiaurės vakarus nuo Mstislavlio, pasienyje su Rusija.

## Istorija

XIX a. buvo kaimas ir dvaras, Mstislavlio apskrities Kurmanavos valsčius, vėliau priklausė Šamavos valsčiui.

## Šaltiniai
Zacharinas

**Zacharinas** () – buvęs miestelis Rusijos vakaruose, į rytus nuo Chislavičių, prie Sožo intako Berezinos.

## Istorija

1826 m. gavo miesto teises. XIX a. buvo žydų miestelis Mstislavlio apskrityje.

## Šaltiniai
Tatarskas (Smolenskas)

**Tatarskas** () – kaimas Rusijos vakaruose, 20 km į pietvakarius nuo Monastyrščinos. Apylinkės centras.

## Istorija

XIX a. buvo miestelis Mstislavlio apskrityje.

## Šaltiniai
Pesliakovščina

**Pesliakovščina** () – buvęs kaimas Rusijos vakaruose, 25 km į vakarus nuo Chislavičių.

## Istorija

XIX a. buvo palivarkas Mstislavlio apskrityje. Vietovė minima XX a. pradžioje, vėliau sunyko.

## Šaltiniai
Jūreliai

**Jūreliai** (, ) – kaimas Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 6,5 km į vakarus nuo Dočiškių, 7 km į pietvakarius nuo Eišiškių, 2 km nuo sienos su Lietuva, prie Rodūnės upelio. Keliai į Parodūnį, Jančius.

## Istorija
Jūreliai žinomi nuo XVII a. pab. kaip totorių kaimas. XIX a. pab. buvo *[[okolica]]*, kuri pateko į Lydos apskrities Rodūnios valsčių.

## Gyventojai

## Šaltiniai
Kudajūnai

**Kudajūnai** (, ) – viensėdis Gudijoje, Gardino srityje, Varanavo rajone, Dočiškių kaimiškojoje apylinkėje. Įsikūręs 4 km į rytus nuo Nočios, tuoj į šiaurę nuo Aleksiškių.

## Istorija
XIX a. pab. buvo dvaras ir palivarkas – pateko į Lydos apskrities Kaniavos valsčių.

## Gyventojai

## Šaltiniai
Bagis

**Bagis** – nedidelis lengvasis automobilis, pasižymintis pravažumu ir supaprastinta kėbulo konstrukcija. Dauguma bagių surenkami pritaikius įvairius komponentus ir mazgus iš serijinių automobilių arba entuziastų pagaminami kaip savadarbiai. Specializuotos įmonės gamina bagių dalis: kėbulo komplektus, saugos lankus, elektros įrangą ir kt. Sportiniai bagiai skirti dalyvauti autokroso varžybose. 

Bagiai pirmą kartą pasirodė 1950-aisiais JAV. Pirmieji dažniausiai buvo gaminami iš senų automobilių „Volkswagen Beetle“. Bagio pavadinimas prigijo nuo amerikietiško vardo „vabalas“ (*Beetle*) mažybinės formos „buggy“. Bagiui sukurti nuo automobilio nuimtos kėbulo dalys, durys, posparniai. Kaip atrama|atraminė]] konstrukcija sumontuotas lengvas rėmas arba stiklo pluošto kėbulas arba palikta apnuoginta standartinio kėbulo versija. „Vabalas“ buvo populiarus, prieinamas automobilis. Dėl patikimos važiuoklės, didelės prošvaisos, aušinimo radiatoriaus nebuvimo ir variklio galinės komponuotės jis idealiai tiko bagių gamybai. Daugelis entuziastų vietoj standartinių variklių montavo patobulintus ir galingesnius agregatus. Po spontaniškų varžybų bagiai netruko pasirodyti profesionalų lenktynėse, didelėse automobilių parodose. Bagių populiarumas augo ir netrukus peržengė JAV sienas.

Lietuvoje bagių sporto meistrai renkasi rungtyniauti Europos automobilių kroso čempionatų etapuose, rengiamuose Vilkyčių trasoje.

## Šaltiniai
Bendzino apskritis

**Bendzino apskritis** () – apskritis pietų Lenkijoje, Silezijos vaivadijoje. Centras – Bendzinas.

## Istorija

Apskritis įkurta 1867 m. Petrakavo gubernijoje. 1927 m. sausio 1 d. iš jos dalies įkurta Zavercio apskritis.

## Administracinis suskirstymas

Apskrityje yra 9 valsčiai.

## Šaltiniai
Laskas

**Lãskas**  () – miestas pietinėje Lenkijoje, 35 km nuo Lodzės. Apskrities centras.

## Istorija

XIX a. buvo miestas, Petrakavo gubernijos Lasko apskrities centras.

## Šaltiniai
Laskas (reikšmės)

**Laskas** gali reikšti:

* Laskas, kaimas Airijoje į šiaurę prie Dublino;
* Laskas, kaimas Baltarusijoje, Minsko srities Valažino rajone;
* Laskas, miestas Lenkijoje, Lodzės vaivadijoje;
* Lasko urvai (tariama *Laskò*), vietovė Prancūzijoje, garsėjanti paleolito piešiniais.
Bžezinos

**Bžezi̇̀nos **  () – miestas vidurio Lenkijoje, 23 km į rytus nuo Lodzės. Apskrities centras.

## Istorija

XIX a. buvo miestas, Petrakavo gubernijos Bžezinų apskrities centras.

## Šaltiniai
Zavercio apskritis

**Zavercio apskritis** () – apskritis pietų Lenkijoje, Silezijos vaivadijoje. Centras – Zavercis.

## Istorija

Apskritis įkurta 1927 m. sausio 1 d. iš dalies Bendzino apskrities.

## Administracinis suskirstymas

Apskrityje yra 15 valsčių.

## Šaltiniai
Čenstakavos apskritis

**Čenstakavos apskritis** () – apskritis pietų Lenkijoje, Silezijos vaivadijoje. Centras – Čenstakava.

## Istorija

Apskritis įkurta 1793 m. Pietų Prūsijoje. 1867 m. atkurta Petrakavo gubernijoje.

## Administracinis suskirstymas

Apskrityje yra 19 valsčių.

## Šaltiniai
Petrakavo gubernija

**Petrakavo gubernija** (, ) – viena iš Rusijos imperijos, Lenkijos Kongreso karalystės gubernijų 1867–1917 m. Centras – Petrakavas.

## Istorija

Įsakymas apie Petrakavo gubernijos sudarymą išleistas 1866 m. gruodžio 31 d., įsigaliojo 1867 m. sausio 13 d. Gubernija suformuota iš Kališo gubernijos, Kelcų gubernijos ir Varšuvos gubernijos dalių.

## Administracinis suskirstymas

Gubernijoje visą laiką buvo 8 apskritys. 1913 m. buvo 151 valsčius, 2567 seniūnijos, 12 miestų, 5125 kitos gyvenvietės.

## Šaltiniai
Viuela

**Viuela** () – muzikos instrumentas – gnaibomasis chordofonas (viola). Populiarus ispanų Renesanso laikotarpio instrumentas. Panaši į didelę gitarą, turi 6–7 sudvigubintas stygas, suderintas kaip liutnios (G–c–f–a–d′–g′).

XV–XVI a. viuela buvo aristokratų instrumentas, o liaudis grodavo gitaromis. XVIII a. iš viuelos ir gitaros sukurta šešiastygė gitara. Viuela taip pat vadinamas penkiastygis instrumentas, kuriuo groja Meksikos mariačių ansambliai.

Repertuarą (2 viueloms ar viuelai ir balsui) sudarė 2–5 balsų motetai, madrigalai, šansonos, viljansikai, fantazijos, tjentai ir kiti kūriniai.

## Šaltiniai
Kališo gubernija

**Kališo gubernija** (, ) – viena iš Rusijos imperijos, Lenkijos Kongreso karalystės gubernijų 1837–1917 m. Centras – Kališas.

## Istorija

Pirmąkart gubernija įkurta 1837 m. vietoje Kališo vaivadijos. 1844 m. ji panaikinta prijungiant prie Varšuvos gubernijos. Atkurta 1867 m. sausio 13 d.

## Administracinis suskirstymas

Gubernijoje buvo 8 apskritys. 1913 m. buvo 142 valsčiai, 2731 seniūnija, 13 miestų, 5107 kitos gyvenvietės.

## Šaltiniai